รักมั่นคงดุจหินผา 11 คู่รักร่วมปีนผาจดทะเบียนในวาเลนไทน์ที่อ่าวไร่เลย์
วันวาเลนไทน์ 2563 มี 11 คู่รักสมัครร่วมกิจกรรม ปีนผาจดทะเบียนสมรส พร้อมสักการะขอพรพระนาง ที่หาดถ้ำพระนาง อ่าวไร่เลย์ จ.กระบี่ โดยจัดต่อเนื่องมากว่า 10 ปี เพื่อเอาใจสายแอดเวนเจอร์แนวโลดโผนเมื่อเวลา 11.00 น. วันที่ 14 ก.พ.63 ที่หาดถ้ำพระนาง อ่าวไร่เลย์ ต.อ่าวนาง อ.เมืองกระบี่ พ.ต.ท.ม.ล.กิติบดี ประวิตร ผวจ.กระบี่ นายพันคำ กิติธรกุล นายก อบต.อ่าวนาง ร่วมกันเปิดกิจกรรมปีนผาจดทะเบียนสมรส พร้อมสักการะขอพรพระนาง โดยกิจกรรมดังกล่าวจัดขึ้นโดย อบต.อ่าวนาง ซึ่งในปีนี้มีคู่รักที่สมัครเข้าร่วมกิจกรรมจำนวน 11 คู่ 10 คู่ เป็นคู่รักชาวไทยทั้งหมด ส่วนอีก 1 คู่เป็นชาวไทยและชาวต่างชาติ บรรยากาศเป็นไปอย่างคึกคัก ท่ามกลางความสนใจของ นทท.ชาวต่างชาติ ที่เดินทางมาพักผ่อนที่อ่าวไร่เลย์ทั้งนี้การจัดกิจกรรมดังกล่าว ซึ่งจัดต่อเนื่องมากว่า 10 ปี มีจุดประสงค์เพื่อ ประชาสัมพันธ์แหล่งท่องเที่ยวสำคัญของ จ.กระบี่ คือ หาดอ่าวพระนาง และอ่าวไร่เลย์ โดยในแต่ละปีมี นทท.เดินทางมาเที่ยวที่อ่าวไร่เลย์ เป็นจำนวนมาก ซึ่งกิจกรรมหลักๆ ที่มีไว้บริการนักท่องเที่ยวในอ่าวไร่เลย์ จะเป็นกิจกรรมปีนหน้าผา ขึ้นไปชมวิวที่สวยงามของอ่าวไร่เลย์ ที่ผ่านมาได้รับความสนใจจาก นทท.ชาวต่างชาติ ที่นิยมชมชอบกิจกรรมผจญภัย แนวโลดโผน กิจกรรมปีนผาจดทะเบียน จึงกลายเป็นอีกหนึ่งกิจกรรมที่ได้รับความสนใจจาก นทท.ในแต่ละปี ซึ่งจะจัดในวันวาเลนไทน์ของทุกปี.
วันวาเลนไทน์ 2563 มี 11 คู่รักสมัครร่วมกิจกรรม ปีนผาจดทะเบียนสมรส พร้อมสักการะขอพรพระนาง ที่หาดถ้ำพระนาง อ่าวไร่เลย์ จ.กระบี่ โดยจัดต่อเนื่องมากว่า 10 ปี เพื่อเอาใจสายแอดเวนเจอร์แนวโลดโผน 
วันวาเลนไทน์,วันวาเลนไทน์ 2563,จดทะเบียนสมรส,ปีนผาจดทะเบียนสมรส,หาดถ้ำพระนาง,อ่าวไร่เลย์,กระบี่,ข่าวทั่วไป